PIB Headquarters
कोविड-19 पर पीआईबी का बुलेटिन
|
|
• भारत में पिछले 24 घंटों में वैक्सीन की 54.24 लाख खुराकें लगाई गईं।
• देशव्यापी टीकाकरण अभियान के तहत अब तक वैक्सीन की 29.46 करोड़ खुराकें लगाई गई है।
• पिछले 24 घंटों में भारत में 50,848 नये मामले दर्ज हुए।
• भारत में सक्रिय मामले कम होकर 6,43,194 तक पहुंचे, जो 82 दिनों में सबसे कम हैं।
• अब तक पूरे देश में कुल 2,89,94,855 मरीज स्वस्थ हुए हैं।
• पिछले 24 घंटों के दौरान 68,817 मरीज स्वस्थ हुए हैं।
• लगातार 41वें दिन भी दैनिक नये मामलों की तुलना में अधिक मरीज स्वस्थ हुए।
• मरीजों के ठीक होने की दर बढ़कर 96.56 प्रतिशत हुई।
• साप्ताहिक पॉजिटिविटी दर पांच प्रतिशत से कम बनी हुई है, वर्तमान में यह 3.12 प्रतिशत है।
• दैनिक पॉजिटिविटी दर 2.67 प्रतिशत है, जो लगातार 16वें दिन भी पांच प्रतिशत से कम बनी हुई है।
#Unite2FightCorona#IndiaFightsCorona
पत्र सूचना कार्यालय
सूचना एवं प्रसारण मंत्रालय
भारत सरकार
कोविड-19 अपडेट
• पिछले 24 घंटों के दौरान भारत में 50,848 नए मामले दर्ज किए गए।
• दैनिक पॉजिटिविटी दर 2.67 प्रतिशत है, जो लगातार 16वें दिन भी 5 प्रतिशत से कम बनी हुई है।
पिछले 24 घंटों के दौरान भारत में 50,848 नए मामले दर्ज किए गए।
लगातार 16वें दिन भी दैनिक नए मामले 1 लाख से कम दर्ज किए गए हैं। यह केन्द्र और राज्यों/ केन्द्र शासित प्रदेशों के निरंतर और मिले-जुले प्रयासों का परिणाम है।
भारत में लगातार सक्रिय मामलों की संख्या में गिरावट भी देखने को मिल रही है। देश में आज सक्रिय मामलों की संख्या 6,43,194 है। यह 82 दिनों में सबसे कम है।
पिछले 24 घंटों में मामलों में 19,327 की कमी देखी गई और अब देश में कुल पॉजिटिव मामलों में से सिर्फ 2.14 प्रतिशत ही सक्रिय मामले हैं।
ज्यादा लोगों के कोविड-19 संक्रमण से ठीक होने के साथ, भारत में 41वें दिन भी दैनिक नए मामलों की तुलना में रोजाना ठीक होने वालों की संख्या अधिक बनी हुई है। पिछले 24 घंटों के दौरान 68,817 लोग ठीक हुए।
पिछले 24 घंटों के दौरान, दैनिक नए मामलों की तुलना में लगभग 18,000  ज्यादा लोग ठीक हुए।
महामारी की शुरुआत से अभी तक संक्रमित लोगों में से 2,89,94,855 लोग पहले ही कोविड-19 से ठीक हो चुके हैं और पिछले 24 घंटों के दौरान 68,817 मरीज ठीक हुए हैं। इस प्रकार मरीजों के ठीक होने की कुल दर 96.56 प्रतिशत है, जिससे लगातार सुधार का रुझान प्रदर्शित हो रहा है।
अधिक जानकारी के लिए पढ़ें-https://pib.gov.in/PressReleasePage.aspx?PRID=1729679
कोविड-19 टीकाकरण पर नवीनतम जानकारी
एक अन्य महत्वपूर्ण घटनाक्रम में, भारत का कुल टीकाकरण कवरेज कल 29 करोड़ से ऊपर पहुंच गया। आज सुबह 7 बजे की अंतरिम रिपोर्ट के मुताबिक, 39,49,630 सत्रों के माध्यम से टीके की कुल 29,46,39,511 खुराक दी जा चुकी हैं। पिछले 24 घंटों में टीके की 54,24,374 खुराक दी गईं।
इनमें शामिल हैं-
|
|
एचसीडब्ल्यू
|
|
पहली खुराक
|
|
1,01,45,382
|
|
दूसरी खुराक
|
|
71,14,021
|
|
एफएलडब्ल्यू
|
|
पहली खुराक
|
|
1,72,70,889
|
|
दूसरी खुराक
|
|
91,37,511
|
|
18-44 वर्ष तक का आयु वर्ग
|
|
पहली खुराक
|
|
6,59,41,855
|
|
दूसरी खुराक
|
|
14,28,117
|
|
45-59 वर्ष तक का आयु वर्ग
|
|
पहली खुराक
|
|
8,28,91,130
|
|
दूसरी खुराक
|
|
1,31,57,562
|
|
60 वर्ष से ज्यादा
|
|
पहली खुराक
|
|
6,56,45,248
|
|
दूसरी खुराक
|
|
2,19,07,796
|
|
कुल
|
|
29,46,39,511
21 जून, 2021 से कोविड-19 टीकाकरण के सार्वभौमिकरण के नए चरण की शुरुआत हो गई। केन्द्र सरकार देश भर में कोविड-19 टीकाकरण की गति बढ़ाने और इसकी संभावनाओं के विस्तार के लिए प्रतिबद्ध है।
भारत सरकार  और प्रत्यक्ष राज्य खरीद श्रेणी के माध्यम से अब तक राज्यों/केंद्रों को 29.68 करोड़  से अधिक टीके की खुराक प्रदान कर चुकी है। इसमें से बर्बादी सहित कुल खपत 27,76,26,985 खुराक है ।
कोविड टीके की 1.92 करोड़  खुराक अभी भी राज्यों/केंद्र शासित प्रदेशों के पास उपलब्ध है। इसके अलावा, 39,07,310 से ज्यादा टीके की खुराक प्रक्रियारत है और अगले 3 दिनों के भीतर राज्यों/केंद्र शासित प्रदेशों द्वारा प्राप्त की जाएगी।
अधिक जानकारी के लिए पढ़ें-https://pib.gov.in/PressReleasePage.aspx?PRID=1729679
https://pib.gov.in/PressReleasePage.aspx?PRID=1729692
कोविड-19 टीकाकरण: मिथक बनाम तथ्य
उन लोगों के लिए टीकाकरण सत्र आयोजित करने को लेकर विशेष प्रावधान किए गए हैं जिनके पास नौ में से कोई भी पहचान पत्र नहीं हैं या जिनके पास मोबाइल फोन नहीं हैं
वृद्धजनों और दिव्यांगजनों के लिए उनके घर के पास ही टीकाकरण सेवाएं भी प्रदान की जा रही है
राष्ट्रीय औसत की तुलना में जनजातीय/ग्रामीण जिलों में कोविड-19 टीकाकरण कवरेज बेहतर है
कुछ मीडिया रिपोर्टों में यह आरोप लगाया गया है कि तकनीकी जरूरतों की अनुपलब्धता के कारण बेघर लोगों को कोविड-19 टीकाकरण के लिए पंजीकरण करने से 'रोका गया और साफ तौर पर छोड़ दिया गया’ है। इन रिपोर्टों में आगे कहा गया है कि 'डिजिटल रूप से पंजीकरण करने की आवश्यकता', 'अंग्रेजी का ज्ञान और कंप्यूटर या इंटरनेट से जुड़े स्मार्टफोन तक पहुंच' कुछ ऐसे कारक हैं, जो लोगों को टीकाकरण से वंचित करते हैं।
ये दावे निराधार हैं और तथ्यों पर आधारित नहीं हैं। यह साफ किया जाता है कि:
1. कोविड टीकाकरण के लिए एक मोबाइल फोन का होना जरूरी नहीं है।
2. टीकाकरण का लाभ लेने के लिए पते का प्रमाण प्रस्तुत करना भी अनिवार्य नहीं है।
3. टीकाकरण का लाभ लेने के लिए को-विन पर ऑनलाइन पूर्व-पंजीकरण करना अनिवार्य नहीं है।
4. उपयोग करने वालों को आसानी से समझ आने के लिए को-विन अब 12 भाषाओं में उपलब्ध है। इनमें हिंदी, मलयालम, तमिल, तेलुगू, कन्नड़, मराठी, गुजराती, उड़िया, बंगाली, असमिया, गुरुमुखी  और अंग्रेजी हैं।
अधिक जानकारी के लिए पढ़ें- https://pib.gov.in/PressReleasePage.aspx?PRID=1729760
संशोधित दिशा-निर्देशों के तहत टीकाकरण के पहले दिन दी गई टीके की खुराक में ग्रामीण भारत की हिस्सेदारी 64 प्रतिशत रही
गांवों में टीकाकरण अभियान पर खासा जोर दिया गया है, ग्रामीण क्षेत्रों को कवर करना पूरी तरह से संभव: डॉ. वी. के. पॉल
टीकाकरण कराने के लिए महिलाओं में और जागरूकता पैदा करने की जरूरत : डॉ. पॉल
टीकाकरण के लिए संशोधित दिशा-निर्देशों के लागू होने के पहले दिन सोमवार  को कोविड-19 टीके की कुल खुराकों का 63.68 प्रतिशत ग्रामीण क्षेत्रों में दिया गया। दिन में दी गई कुल टीके की खुराक में से 56.09 लाख टीके ग्रामीण टीकाकरण केंद्रों पर दिए गए, जबकि शहरी क्षेत्रों में 31.9 लाख लोगों का टीकाकरण किया गया।
मंगलवार को नई दिल्ली में कोविड-19 पर मीडिया ब्रीफिंग को संबोधित करते हुए डॉ. वी. के. पॉल, सदस्य , नीति आयोग ने बताया कि टीकाकरण अभियान में ग्रामीण क्षेत्रों को कवर करने पर विशेष जोर दिया गया है। “गांवों में टीकाकरण की रफ्तार तेज है और अच्छे अनुपात में टीकाकरण किया जा रहा है। सोमवार  को टीकाकरण की संख्या लगभग देश में ग्रामीण-शहरी जनसंख्या के अनुपात में थी। यह साबित करता है कि टीकाकरण अभियान को ग्रामीण और दूरदराज के इलाकों में ले जाना संभव है।”
अधिक जानकारी के लिए पढ़ें- https://pib.gov.in/PressReleasePage.aspx?PRID=1730001
केन्द्रीय मंत्रिमंडल ने प्रधानमंत्री गरीब कल्याण योजना  के तहत एनएफएसए लाभार्थियों को पांच महीने की एक और अवधि यानी जुलाई से लेकर नवंबर, 2021 तक के लिए अतिरिक्त खाद्यान्न के आवंटन को मंजूरी दी
खाद्यान्न के मामले में कुल निर्गम लगभग 204 लाख मीट्रिक टन हो सकता है। इस अतिरिक्त आवंटन से कोरोनावायरस के कारण आए आर्थिक व्यवधान से गरीबों को होने वाली कठिनाइयों में कमी आएगी। अगले पांच वर्षों में किसी भी गरीब परिवार को व्यवधान की वजह से खाद्यान्न की अनुपलब्धता के कारण कठिनाई का सामना नहीं करना पड़ेगा।
अधिक जानकारी के लिए पढ़ें- https://pib.gov.in/PressReleasePage.aspx?PRID=1729650
सभी राज्यों/केंद्र शासित प्रदेशों और केंद्रीय संस्थानों को लिपोसोमल एम्फोटेरिसिन बी इंजेक्शन की अतिरिक्त 61,120 शीशियां आवंटितः श्री डी.वी. सदानंद गौड़ा
केंद्रीय रसायन और उर्वरक मंत्री श्री डी.वी.सदानंद गौड़ा ने घोषणा की है कि म्यूकोर्मिकोसिस के इलाज में इस्तेमाल आने वाले इंजेक्शन की अतिरिक्त 61,120 शीशियां राज्यों/ केंद्र शासित प्रदेशों तथा केंद्रीय संस्थानों को आज आवंटित की गईं।
रसायन और उर्वरक मंत्री ने यह भी बताया कि अब तक देश भर में लगभग 7.9 लाख शीशियों का आवंटन किया गया है, जिससे म्यूकोर्मिकोसिस के रोगियों के लिए पर्याप्त उपलब्धता बनी रहे।
अधिक जानकारी के लिए पढ़ें- https://pib.gov.in/PressReleasePage.aspx?PRID=1729690
केंद्रीय स्वास्थ्य मंत्रालय ने महाराष्ट्र, केरल और मध्य प्रदेश को मौजूदा चिंताजनक वैरिएंट  डेल्टा प्लस वैरिएंट पर परामर्श दिया
राज्य उन जिलों और क्लस्टरों में तुरंत रोकथाम के उपाय करें, जांच, निगरानी और टीकाकरण बढ़ाएं, जहां भी डेल्टा प्लस वैरिएंट पाया गया है
पॉजिटिव लोगों के पर्याप्त नमूने आईएनएसएसीओजी की नामित प्रयोगशालाओं को भेजे जाएं, जिससे नैदानिक महामारी विज्ञान संबंधी सह संबंध स्थापित किया जा सके
केंद्रीय स्वास्थ्य मंत्रालय ने कल महाराष्ट्र, केरल और मध्य प्रदेश को सलाह दी कि सार्वजनिक स्वास्थ्य प्रतिक्रिया उपाय, जो काफी हद तक पूर्व में लागू उपायों के समान ही हैं, को ज्यादा केंद्रित और प्रभावी किया जाना चाहिए। राज्यों के मुख्य सचिवों को भीड़भाड़ और लोगों को मिलने-जुलने से रोकने, व्यापक जांच सहित जिलों और क्लस्टरों  में रोकथाम के उपाय लागू करने के साथ ही प्राथमिकता के आधार पर वैक्सीन कवरेज सुनिश्चित करने की सलाह दी गयी है।
उन्हें यह सुनिश्चित करने की भी सलाह दी गयी है कि पॉजिटिव लोगों के पर्याप्त नमूनों को तेजी से आईएनएसएसीओजी की नामित प्रयोगशालाओं को भेजा जाये, जिससे राज्यों को मार्गदर्शन उपलब्ध कराने के लिए नैदानिक महामारी विज्ञान सह संबंध स्थापित किया जा सके।
अधिक जानकारी के लिए पढ़ें- https://pib.gov.in/PressReleasePage.aspx?PRID=1729580
नई लहरें क्यों आती हैं? नीति आयोग के सदस्य  ने समझाया
जो हमारे हाथ में है, उस पर ध्यान दें: वायरस को अवसर न दें, वायरस के अतिसंवेदनशील मेजबान न बनें- डॉ वी. के. पॉल
“स्कूल खोलने का निर्णय बहुत सावधानी से लिया जाना चाहिए”
"ऐसे देश भी हैं जहां अभी दूसरी लहर भी नहीं आई है। यदि हम वही करते हैं जो करना आवश्यक है और यदि हम गैर-जिम्मेदाराना व्यवहार में लिप्त नहीं हैं तो कोविड का प्रकोप नहीं होगा। यह एक सरल महामारी विज्ञान का सिद्धांत है।" नीति आयोग के सदस्य  डॉ. वी. के. पॉल नई महामारी लहरों के उद्भव के पीछे के कारणों को स्पष्ट कर रहे थे और किस प्रकार कोविड उपयुक्त व्यवहार का पालन करके और टीकाकरण जैसे उपाय करके इनको नियंत्रित किया या टाला जा सकता है, यह बता रहे थे। वह कल नेशनल मीडिया सेंटर, पीआईबी दिल्ली में कोविड-19 पर आयोजित केंद्रीय स्वास्थ्य मंत्रालय की मीडिया ब्रीफिंग को संबोधित कर रहे थे।
अधिक जानकारी के लिए पढ़ें-https://pib.gov.in/PressReleasePage.aspx?PRID=1729574
केंद्रीय मंत्री डॉ. जितेंद्र ने कहा कि पूर्वोत्तर क्षेत्र कोविड के बाद की दुनिया में भारत की विकास गाथा का नेतृत्व करेगा
केंद्रीय पूर्वोत्तर क्षेत्र विकास  राज्य मंत्री , प्रधानमंत्री कार्यालय में राज्य मंत्री, कार्मिक, लोक शिकायत, पेंशन, परमाणु ऊर्जा और अंतरिक्ष राज्य मंत्री डॉ. जितेंद्र सिंह ने आज कहा कि पूर्वोत्तर क्षेत्र कोविड के बाद की दुनिया में भारत की विकास गाथा का नेतृत्व करेगा। उन्होंने कहा कि पूर्वोत्तर क्षेत्र कोविड प्रबंधन के साथ-साथ कई क्षेत्रों में एक रोल मॉडल के रूप में तेजी से उभर रहा है और उन्होंने यह भी कहा कि कोविड के बाद के समय में, जब हम भारत की अर्थव्यवस्था के निर्माण में लगे हैं, तब व्यापार और राजस्व उत्पन्न करने के लिए हमारे अंदर अछूते क्षेत्रों की तलाश करने वाली प्रवृत्ति होगी और पूर्वोत्तर को एक आदर्श गंतव्य के रूप में देखा जाएगा।
मंत्री ने ये बातें एसोचैम और मणिपुर सरकार द्वारा आयोजित 'द लैंड ऑफ इमर्जिंग अपॉर्च्युनिटीज, फोकस एरिया मणिपुर' नामक सम्मेलन में मुख्य अतिथि के रूप में कही।
अधिक जानकारी के लिए पढ़ें- https://pib.gov.in/PressReleasePage.aspx?PRID=1729586
पीआईबी के क्षेत्रीय कार्यालयों से प्राप्त जानकारी
केरलः राज्य में कल से लॉकडाउन नियमों में अधिक छूट दी जाएगी क्योंकि पूजा स्थलों को व्यवस्थित तरीके से भक्तों के प्रवेश के लिए खोला जाएगा। हालांकि, लॉकडाउन के नियम हाई स्प्रेड  और क्रिटिकल स्प्रेड  वाली जगहों पर सख्ती से जारी रहेंगे। कम और मध्यम स्प्रेड वाले इलाकों में सरकारी कार्यालय 50 प्रतिशत से कम कर्मचारियों के साथ काम कर सकते हैं। वीकेंड पर राज्य पूरी तरह से बंद रहेगा। हालांकि, वायरस के नए वैरिएंट के कारण तीसरी लहर का खतरा बना हुआ है। राज्य में कल कोविड-19 के 12,617 नए मामले और 141 मौतें दर्ज की गई। मरने वालों की संख्या 12,295 हो गई है। टेस्ट पॉजिटिविटी दर  10.72 प्रतिशत है। इस बीच, सरकार कॉलेज छात्रों को जल्द से जल्द कोविड टीका उपलब्ध कराने पर विचार कर रही है। टीकाकरण पूरा करने के बाद जल्द ही कक्षाएं फिर से शुरू की जाएंगी। स्कूल के शिक्षकों के टीकाकरण को भी प्राथमिकता दी जाएगी। राज्य में अब तक कुल 1,27,59,404 लोगों को टीका लगाया जा चुका है। इनमें से 1,00,69,673 लोगों ने पहली खुराक और 26,89,731 लोगों ने दूसरी खुराक ली।
तमिलनाडुः तमिलनाडु के स्वास्थ्य मंत्री मा. सुब्रमण्यम ने कहा कि कोविड पीड़ितों के परिजनों को अनुग्रह राशि वितरित करना संभव नहीं है। कोविड के मामलों में और गिरावट के साथ, तमिलनाडु में मंगलवार को 6,895 नए संक्रमण के मामले और 194 मौतें दर्ज की गईं है। राज्य में कुल मामलों की संख्या 24,36,819 तक पहुंच गई है। तमिलनाडु में कोयम्बटूर में अधिकतम 8,873 मामलों के साथ सक्रिय मामले 56,866 है, इसके बाद इरोड में 5,942 मामले हैं। पुडुचेरी केन्द्र शासित प्रदेश में पिछले 24 घंटों में 263 नए मामलों के साथ कुल मामलों की संख्या 1.15 लाख हो गई है। तमिलनाडु को कल हैदराबाद में भारत बायोटेक से कोवैक्सीन टीके की 2.21 लाख खुराक प्राप्त हुई है। राज्य उन लोगों को टीका लगाने के लिए एक विशेष अभियान चला रहा है जो कोवैक्सीन की दूसरी खुराक लेने से चूक गए हैं। तमिलनाडु में अब तक कुल 1,33,75,937 लोगों को टीका लगाया जा चुका है। इनमें 1,10,64,602 लोगों ने पहली खुराक और 23,11,335 लोगों ने दूसरी खुराक ली। इसी तरह पुडुचेरी केन्द्र शासित प्रदेश में अब तक कुल 4,44,683 लोगों को टीका लगाया जा चुका है। इनमें से 3,86,817 लोगों ने पहली खुराक और 57,866 लोगों ने दूसरी खुराक ली।
कर्नाटकः 22 जून 2021 को राज्य सरकार द्वारा जारी बुलेटिन के अनुसार, दर्ज किए गए नए मामलेः 3,709; कुल सक्रिय मामलेः 1,18,592; कोविड से हुई मौतें-139; कोविड से हुई कुल मौतें-34,164. कल लगभग 2,79,310 लोगों को टीका लगाया गया इसके साथ ही राज्य में अब तक कुल 1,99,12,833 लोगों को टीका लगाया जा चुका है। राज्य में मंगलवार को 3709 लोगों के संक्रमित होने के साथ कोरोनावायरस के मामलों में गिरावट दर्ज की जा रही है। यह पिछले 83 दिनों में सबसे कम संख्या है। पॉजिटिविटी दर घटकर 2.87 प्रतिशत रह गई है। कर्नाटक ने टीका, जोकि कोरोनावायरस संक्रमण को नियंत्रित करने के लिए एक शक्तिशाली हथियार है, देने में एक प्रमुख उपलब्धि हासिल की है और इसने दो करोड़ खुराक देने के आंकड़े को पार कर लिया है।
आंध्र प्रदेशः पिछले 24 घंटों के दौरान राज्य में 74,453 नमूनों की जांच के बाद कोविड-19 के 4,169 नए मामले दर्ज किए गए और 53 मौतें हुईं जबकि 8,376 मरीजों को अस्पताल से छुट्टी दे दी गई। कुल मामलेः 18,57,352; सक्रिय मामलेः 53,880; डिस्चार्ज किए गए मरीजः 17,91,056; मौतें-12,416. राज्य में कल तक कोविड टीकों की कुल 1,40,39,082 खुराकें दी जा चुकी हैं जिसमें 1,12,88,086 पहली खुराक और 27,50,996 दूसरी खुराक शामिल है। मुख्यमंत्री वाईएस जगन मोहन रेड्डी ने अधिकारियों से कोरोना टीकाकरण कार्यक्रम का विस्तार करने का आग्रह किया है और कहा कि राज्य की एक दिन में 25 लाख लोगों के टीकाकरण करने की क्षमता है। इस बीच, सीबीएसई और आईसीएसई के बारहवीं कक्षा की बोर्ड परीक्षाओं को रद्द करने के फैसले को चुनौती देने वाली याचिकाओं को खारिज करते हुए और रद्द की गई परीक्षाओं में शामिल होने वाले छात्रों को अंक देने के लिए दो बोर्डों द्वारा तैयार की गई मूल्यांकन योजना को बरकरार रखते हुए सुप्रीम कोर्ट ने आंध्र प्रदेश सरकार की इस राय को खारिज कर दिया कि उन्होंने सैद्धांतिक रूप से 12वीं कक्षा की परीक्षा आयोजित करने का निर्णय लिया है, लेकिन जुलाई के पहले सप्ताह तक के लिए फैसले को टाल दिया है।
तेलंगानाः कल कुल 1175 नए दैनिक मामले और 10 मौतें दर्ज की गई जिससे राज्य में कुल संक्रमण के मामलों की संख्या 6,15,574 और मरने वालों की संख्या 3,586 हो गई है। राज्य में सक्रिय मामले 16,640 है जिनमें से 5,969 मरीजों का विभिन्न अस्पतालों में इलाज चल रहा है और बाकी 10,671 लोग होम आइसोलेशन में हैं। राज्य में राष्ट्रीय औसत 96.45 प्रतिशत की तुलना में मरीजों के ठीक होने की दर 96.71 दर्ज की गई। राज्य में मामला मृत्यु दर  राष्ट्रीय औसत 1.3 की तुलना में 0.58 प्रतिशत है।
महाराष्ट्रः महाराष्ट्र सरकार की योजना कोविड-19 से मुक्त गांवों में फिर से ऑफलाइन कक्षाएं शुरू करने की है। शिक्षा विभाग की समीक्षा बैठक में मुख्यमंत्री उद्धव ठाकरे ने इन गांवों में 10वीं और 12वीं की ऑफलाइन कक्षाएं फिर से शुरू करने की संभावनाएं तलाशने के लिए कहा। राज्य की शिक्षा मंत्री प्रोफेसर वर्षा गायकवाड़ ने बताया कि शिक्षा विभाग कोविड-19 के कारण माता-पिता दोनों को खोने वाले 12वीं कक्षा तक के छात्रों के शिक्षा संबंधी खर्च को कवर करने की योजना बना रहा है। श्री ठाकरे ने इस प्रस्ताव पर अपनी सकारात्मक प्रतिक्रिया दी और इसे कैबिनेट की बैठक में आवश्यक फंड के साथ प्रस्तुत करने के लिए कहा। राज्य में मंगलवार को लगभग 5.6 लाख नागरिकों को टीका लगाया गया। राज्य में अब तक 2.87 करोड़ से अधिक टीके की खुराक दी जा चुकी है। इनमें पहली खुराक लेने वालों की संख्या 2.30 करोड़ और दूसरी खुराक लेने वालों की संख्या 56 लाख है। मुंबई में 48.66 लाख से अधिक लाभार्थियों को टीका लगाया गया है जबकि पुणे में 38.84 लाख खुराकें दी गईं।
गुजरातः कल 4.5 लाख से अधिक लोगों ने कोविड-19 प्रतिरोधी टीका लगवाया। राज्य में टीके की दी गई खुराकों की कुल संख्या 2.3 करोड़ से अधिक हो गई है। राज्य में पिछले 24 घंटों में कोविड-19 के 135 नए मामले दर्ज किए गए जबकि इसी दौरान 612 लोग ठीक हुए। सभी चार बड़े शहरों अहमदाबाद, सूरत, राजकोट और वडोदरा में 30 से कम मामले दर्ज किए गए। गुजरात सरकार ने निर्णय लिया है कि अब राज्य में मास्क नहीं पहनने पर 1,000 के बजाय 500 रुपये का जुर्माना लगाया जाएगा। इसके लिए राज्य सरकार उच्च न्यायालय से अनुरोध करेगी। सरकार ने इस बारे में संबंधित विभाग को भी सूचित कर दिया है।
मध्य प्रदेशः मध्य प्रदेश में अब तक कोविड-19 के डेल्टा प्लस वैरिएंट के पांच मामले सामने आए हैं। डेल्टा प्लस वैरिएंट से ग्रसित इन पांच में से 4 लोग, जिन्हें वैक्सीन मिली है, स्वस्थ हैं और एक की मौत हो गई है। राज्य अक्टूबर माह तक वैक्सीन की पांच करोड़ से अधिक खुराकें देने के लिए तैयार है। राज्य में मंगलवार को संक्रमण के 65 नए मामले और 20 मौतें दर्ज की गईं जबकि 318 लोग संक्रमण से ठीक हुए। राज्य में सक्रिय मामले घटकर 1,707 हो गए। पॉजिटिविटी दर घटकर 0.1 प्रतिशत रह गई है।
छत्तीसगढ़ः राज्य में कल 1.9 लाख से अधिक कोविड-19 टीके की खुराकें दी गई। राज्य में अब तक 18 वर्ष से अधिक उम्र के लोगों को 78,14,481 खुराकें दी जा चुकी है।
राजस्थानः राज्य में म्यूकोर्मिकोसिस के मामलों की संख्या लगातार कम हो रही है। रोजाना 45 हजार से अधिक नमूनों की जांच की जा रही है जिनमें से 200 से भी कम लोग कोविड से संक्रमित पाए जा रहे हैं; कल 137 लोग कोविड से संक्रमित पाए गए। पिछले दस दिनों के दौरान राज्य में हर दिन औसतन 2.5 लाख टीके लगाए गए। राज्य में अब तक 2.21 करोड़ से अधिक टीके लगाए जा चुके हैं।
गोवाः मुख्यमंत्री प्रमोद सावंत ने घोषणा की कि सरकार बिना इस्तेमाल के पड़े हुए स्कूल परिसरों को गैर-लाभकारी शिक्षण संस्थानों को देगी। कोविड-19 के 303 नए मामलों के साथ गोवा में संक्रमण के मामले बढ़कर 1,64,957 हो गए हैं जबकि 11 लोगों की मौत के साथ मरने वालों की संख्या 3,008 हो गई है।
असमः असम में मंगलवार को कुल 37 मौतें हुईं जबकि एक दिन में 2,869 नए संक्रमण के मामले सामने आए। असम में विस्तारित कोविड-19 टीकाकरण अभियान को लगातार दूसरे दिन मंगलवार को व्यापक समर्थन मिला जब 1980 टीकाकरण केंद्रों पर 2.84 लाख लोगों को टीका लगाया गया।
मणिपुरः राज्य में 575 नए मामले, 10 मौतें और पॉजिटिविटी दर 12 प्रतिशत रही। मरीजों के ठीक होने की दर में सुधार हो रहा है, राज्य में 5 लाख लोगों को टीका लगाया जा चुका है। मणिपुर में टीका लगवाने वाले लोगों की संचयी संख्या 5,00,408 तक पहुंच गई।
मेघालयः नए मामलों की संख्या ठीक हुए मरीजों की तुलना में अधिक रही क्योंकि मेघालय में मंगलवार को कोविड-19 के 421 नए मामले दर्ज किए गए जबकि 341 मरीज स्वस्थ हुए और सक्रिय मामलों की संख्या बढ़कर 4,273 हो गई। पिछले 24 घंटों में संक्रमण से तीन लोगों की मौत हो गई जिससे मरने वालों की संख्या बढ़कर 788 हो गई है। राज्य में तीन गांवों को शत-प्रतिशत टीकाकरण वाली बस्तियों के रूप में चिन्हित किया गया क्योंकि 18 वर्ष से अधिक के सभी आयु वर्ग के लोगों को कोविड टीका लगाया गया है। पूर्वी गारो इलाके के समांडा ब्लॉक का चिरिंग्रो गांव सभी पात्र वयस्कों का कोविड टीकाकरण करके 100 प्रतिशत कवरेज हासिल करने वाला पहला गांव बन गया है
सिक्किमः मंगलवार को 884 नमूनों की जांच के बाद कोविड संक्रमण के 137 नए मामले दर्ज किए गए।
त्रिपुराः राज्य में पिछले 24 घंटों में 1.65 लाख लोगों को टीका लगाया गया। जबकि कल संक्रमण के 421 मामलों के साथ कोविड मामले बढ़ गए और 4 मौतें हुई।
नगालैंडः नगालैंड में मंगलवार को 64 नए मामले और दो मौतें दर्ज की गई। सक्रिय मामले 1,757 है जबकि कुल मामले 24,438 है। नगालैंड में अब तक कोविड टीके की कुल 4,27,767 खुराकें दी गई हैं। राज्य के लक्षित लाभार्थी 13 लाख हैं। राज्य के स्वास्थ्य विभाग ने कहा कि टीकाकरण की गति को तेज करने के लिए, 600 टीकाकरण केंद्र खोले गए हैं। मुख्यमंत्री नेफ्यू रियो ने मंगलवार को तुएनसांग में ऑक्सीजन उत्पादन संयंत्र का उद्घाटन किया। यह संयंत्र नगालैंड सरकार, जापान की सरकार और यूएनडीपी की एक संयुक्त पहल है।
हरियाणाः अब तक कुल 7,67,726 नमूने पॉजिटिव पाए गए। कुल सक्रिय कोविड-19 मरीजों की संख्या 2,200 है। मौतों की संख्या 9,295 है। अब तक टीका लगवाने वालों की संचयी संख्या 79,69,595 है।
चंडीगढ़ः प्रयोगशाला द्वारा कोविड-19 के पुष्ट मामलों की कुल संख्या 61,467 है। सक्रिय मामलों की संख्या 278 है। अब तक कोविड-19 से होने वाली मौतों की कुल संख्या 806 है।
हिमाचल प्रदेश: आज तक कोविड-19 से संक्रमित मरीजों की कुल संख्या 2,00,791 है। सक्रिय मामलों की कुल संख्या 2,276 है। अब तक कुल 3,437 लोगों की मौत हुई है।
महत्वपूर्ण ट्वीट